
Dialuna 6 November 2023 


Cuelyn Wever- Crs 


PROME MINISTER 


Prome Minister a reuni cu Arubahuis 


ARUBAHUIS PRONTO LO BIRA 
MAS FUERTE V MAS STABIEL 


Durante su estadia na Hulanda, === === > E 
Prome Minister Evelyn Wever- SS A | F) A 
A A Zn mn NI AP a 
Croes a tuma e oportunidad pa 22 SS i A É h e 
reuni na Arubahuis cu Minister ` } - A 


Plenipotenciario sr. Ady Thijsen 
hunto cu e personal, pa asina por 
scucha di nan, kico ta relevante. 
Manera ta conoci, Arubahuis ta | 
representa Aruba na Hulanda y na 
Europa, pesev ta importante pa e [* 
ta fuerte y stabiel. Ultimo tempo, | 
Arubahuis a pasa den momentonan 
hopi dificil, cu investigacionnan 
interno y administrativo, pero awor, l— 
tur esaki ta tras di lomba y por sigui 
cu positvismo padilanti. 

Prome Minister a indica cu durante 
e reunion, e personal a expresa nan 
perocupacion pa loke a pasa den pasado, pero a siguranan cu 
desde awor, lo bay traha pa fortifica Arubahuis, pa algo asina no 
pasa nunca mas. E aspectonan pa cu nombracion di e director 
nobo, ta den su etapa final, y pa 1 di december, Arubahuis 
lo tin su director nobo, cu lo traha na crea un Arubahuis mas 
stabiel y cu forsa pa sigui dilanti. 


Prome Minister ta gradici sra Glenda Hernandes cu a fungi 
como e director interino, pa a acepta e propuesta di Gobierno 
pa keda un par di luna mas, cu finalmente a resulta den un 
periodo mas largo. Gobierno di Aruba ta sumamente agradeci 
na su persona y ta reconoce su esfuerso den trece e trankilidad 
y stabilidad cu tanto tabata tin mester. Arubahuis, pronto lo 
drenta den un etapa nobo, na unda cu e director nobo hunto 
cu Minister Pleniptenciario lo traha hunto cu ekipo completo pa 
crea un Arubahuis mas fuerte y stabiel. MN 

Prome Minister Evelvn Wever-Croes: 
Reunion cu Buitenlandse Zaken na Hulanda tabata positivo 


A VEGA NA PALABRACIONNAN CON PA SIGUI 
TRAHA HUNTO RIBA E TEMA DI RELACION EXTERIOR 


Recientemente, Prome Minister Evelvn 
Wever-Croes a biaha pa Hulanda pa atende 
varios reunionnan, di cual un importante ta 
e reunion cu Buitenlandse Zaken. Mirando 
cu Aruba tin un director nobo na Directie 
Buitenlandse Betrekking (DBB), cu ta sra. 
Jocelvne Croes, ta importante pa vega na 
cierto acuerdonan, entre e dos instancianan 


aki. Prome Minister a indica cu e reunionan 


cu Buitenlandse Zaken a bav hopi bon, na 
unda a vega na acuerdo con pa fortifica 
DBB pa asina Aruba tambe por vuda v duna 
di su parti den Reino. 


Prome Minister a expresa di por a nota 
cu Buitenlandse Zaken na Hulanda tin un 
respet grandi pa Aruba, y pa e maneho cu |= 
e Gobierno aki ta hibando. Nan ta desea jii 
di sigui traha cu pais Aruba, y kier pa nos =æ 


> 

yudanan cu otro paisnan den region. Un 
otro bon noticia ta, cu nan lo bay yuda Aruba 
cu e atraso cu tin den cierto tratadonan 
cu ta hopi urgente. Un di e tratadonan ta 
esun di Istanbul, cu ta un tratado na unda 
paisnan a palabra, y bay di acuerdo, pa 
bin cu mas medida pa asina frena y evita 
abuso di hende muhe. Violencia domestico, 
specialmente contra e ser femenino. Esaki 
ta un tratado cu Aruba kier rectifica y 
implementa lo mas pronto posibel, y awor 
tin e compromiso cu nan lo bay yuda cu 
esaki. E otro tratado cu nan lo bay yuda 
cune, ta e 'kinderontvoeringsverdrag' cu ta 
e tratado riba secuestro di muchanan. Sigur 
un tratado sumamente importante pa pais 
Aruba. 


Otro topico cu tabata riba agenda na 
momento cu a toca temanan di region, ta 
Venezuela. Premier Wever-Croes a indica 
cu por nota cu despues cu tabata tin e 
acuerdo di Barbados, Merca a cuminsa lanta algun sancion 
pa 6 luna, si Venezuela tene su mes na palabracionnan, cual 
lamentablemente no ta e caso. Pa loke ta pais Aruba, nos 
mester ta cauteloso, pa asina evita di bay depende un biaha 
mas, riba un pais cu cualkier momento por dal frontera sera. 
Gobierno di Aruba ta trahando riba e trayecto pa habri frontera 
bek, na un forma serio, responsabel y cu ta safe pa tur hende. 


"Finalmente mi mester bisa di ta sumamente satisfecho cu 
e cooperacion cu Aruba tin cu Buitenlandse Zaken. Pami e 
tabata un honor di a wordo invita pa habri nan conferencia 
"Shaping the Feminist Foreign Policy", cu ta e maneho di 
relacion exterior cu paisnan cu no ta respeta derecho di hende 
muhe, cu un discurso. Aki tambe Aruba y Buitenlandse Zaken 
a yega na bon palabracionnan con pa sigiu traha hunto pa 
atende cu temanan di Relacion Exterior. Un conferencia hopi 
positivo" Prome Minister a expresa. MN 

Prome Minister Evelvn Wever-Croes: 


SENORA JOSELIN CROES LO TA E PROXIMO 
DIRECTOR DI ARUBAHUIS 


Señora Croes lo asumi su posicion entrante 1 di December 2023 


E É ME 5 
Durante conferencia di prensa di Gobierno, Prome Minister 
Evelyn Wever-Croes a anuncia cu Arubahuis lo tin su director 
nobo pa comienso di December 2023. Pa cu e posicion aki, a 
cuminsa un proceso di nombracion na Juni 2022, cu a culmina 
na November 2023, den un decision na fabor di sra Joselin 
Croes. Manera ta conoci, Arubahuis ta representacion di 
Aruba, na Hulanda, y e mision di Gobierno pa Arubahuis ta pa 
tin un Aruba visibel na Hulanda, den Reino y na Europa. Pa 
logra esaki e meta aki, Aruba tin su Minister Plenipotenciario, 
den nomber di sr Ady Thijsen, y awor un director nobo, cu ta 
sra Joseline Croes. 


Prome Minister a splica cu e nombramento di sra Joselin Croes 
tabata un vacatura cu a wordo publica den Juni 2022. Gabinete 
Wever-Croes basa riba integridad, a tuma e decision di no haci 
e nombracion aki uno politico, manera añanan anterior, sino 
habri e vacatura pa diferente candidatonan por solicita, ya cu 
pa sirbi e vision y mision di Arubahuis miho, ta necesario pa tin 
un persona eynan independiente di cua Gobierno ta sinta. Pa 
cu e proceso di nombracion, Gobierno a introduci un comicion 
cu tabata encarga cu e proceso aki, cu tabata consisti di 
Departamento di Recurso Humano, Departamento di Impuesto 
y un representante di Ministerio di Asuntonan General. Un total 
di 23 persona a solicita, y basa riba e criterianan, a escohe 3 
candidato, cu a bay door di un entrevista na unda cu a escohe 
sra Joselin Croes como e miho candidato pa e posicion aki. 


Na oktober 2022, e comicion a aserca Prome Minister, cu ta 
encarga cu Arubahuis, pa presenta e proposicion aki, y na 
Februari 2023, e proposicion aki a wordo aproba pa Conseho 
di Minister. Despues di esaki, a haci algun investigacion mas, 
incluyendo esun di Veiligheidsdienst, cual tambe a sali positivo. 


Prome Minister a splica cu sra Joselin Croes ta actualmente 
e Minister Plenipotenciario pa Aruba na Washington. Durante 


e ultimo cinco añanan, sra Croes a traha hopi duro riba 
promove y crea oportunidadnan pa Aruba y pa Arubianonan, 
cu partnernan na Merca. Akinan riba e terenonan economico, 
innovacion, cultural, enseñansa y tambe area diplomatico. Un 
di e metanan principal di sra Croes tabata pa Aruba fortifica 
lazonan cu Merca y Canada, y pa saca mas probecho posibel 
di esaki. Sra Croes prome cu su funcion na Washington tabata 
Chief of Staff di Minister di Husticia, y prome cu esey e tabata tin 
su propio oficina di abogado. Aparte di ta abogado e tin aworaki 
tambe su Masters Degree den Environmental Management. 
Sra. Croes ta conoci pa su determinacion, positivismo, pasion, 
y disciplina pa logra su metanan. E ta domina 4 idioma y tin e 
curiosidad pa siña mas idioma y cultura di otro paisnan. 


"Mi ta desea sra Joselin Croes hopi exito, den e funcion nobo 
aki, cu el lo cuminsa December proximo. Tambe mi kier gradici 
sra Glenda Hernandes cu a tuma e encargo di director interino 
pa un periodo mas largo di loke nos a pidie na comienso. Señora 
Hernandes a sa di trece stabilidad y trankilidad na Arubahuis, 
y pa esaki, nos ta gradici su persona. Cu e nombracion di e 
director nobo, Arubahuis ta laga un periodo dificil atras, y ta 
sigui cu positivismo padilnati. Di mi curason un danki na tur 
empleado y staff completo di Arubahuis pa tur nan esfuerso y 
dedicacion" Prome Minister a expresa. 


DIRECTORA NOBO 


| JOSELIN CROES 


ARUBAHUIS 


VISION 


UN ARUBA VISIBEL 
DEN HULANDA, DEN REINO Y 
PAFO DI REINO 


| 

Prome Minister Evelyn Wever-Croes: 


PRINSES BEATRIX TA BISHITA 
ARUBA E SIMAN AKI 


Dialuna mainta durante conferencia di prensa di Gobierno, Premier Wever-Croes a expresa cu Aruba sigur ta honra cu 
Prome Minister Evelyn Wever-Croes a aununcia cu diahuebs e bishita di Prinses Beatrix, y lo ta presente pa salud'e den 
awor, 9 di November, Aruba lo ta ricibiendo bishita di Prinses nomber di henter e pueblo di Aruba. 

Beatrix. E bishita aki no lo ta igual na e 
bishita di Rey Willem Alexander hunto cu 
Reina Maxima y Prinses Amalia, sino e lo 
ta un bishita mas cortico y intimo. 


Prome Minister a indica cu Prinses 
Beatrix ta biniendo Aruba riba invitacion 
di Dutch Caribbean Nature Alliance, cu 
lo ta acompañando su persona pa bishita 
e otro islanan den Caribe. E agenda pa 
e dia aki ta inclui bishita na Telefon pa 
Hubentud, y riba su propio iniciativa, 
Prinses Beatrix, bishita un "speeltuin" pa | X A 
wak con esakinan ta bay. Tambe, durante 

su estadia e lo participa na e congreso di f BISH ITA DI 
DCNA cu lo tuma luga na Universidad di tà Prinses Beatrix 
Aruba. 

Mill Arcade 


MINISTER 

Muestra bibo di nos democracia ta den e derecho igual di tur 
hende pa manifesta nan opinion v sentimentonan na Pais 
Aruba. Ta netamente e mesun derecho igual aki ta locual ta 
den discusion. Gobierno di Aruba tin e tarea di scucha su 
ciudadanonan y na mes momento garantisa cu derechonan 
universal di cada ser humano ta wordo honra. Cada persona 
den Gobierno y Parlamento a priminti di sirbi nos pais 
respetando nos constitucion. 


Manera ta conoci, Parlamento lo trata e concepto di ley pa haci 
matrimonio entre pareha di mesun sexo posibel. Gobierno ta 
siguiendo e desaroyo aki di cerca y ta scuchando diferente 
opinion for di pueblo. 


"Como vice-minister president, representando Gobierno 
di Aruba, mi por bisa cu mescos cu den comunidad, den e 


gabinete por tin diferente pensamento individual riba e tema 
di matrimonio entre pareha di mesun sexo. Pero manera nos 
Minister President a indica den su discurso na Den Haag, Pais 
Aruba ta boga y lo sigi boga pa igualdad pa hende muhe, e 
comunidad LBGTQIA+ y tur otro grupo marginalisa. Desde 
2017 nos a boga pa Igualdad y inclusion cu ta balornan clave 
den un comunidad cu tin compasion pa nan prohimo. 


Minister Ursell Arends y Minister Geoffrey Wever a ricibi e 
manifesto di lidernan religioso dilanti bestuurskantoor y lo 
comparti esaki den conseho di minister. "E lo haya su debido 
atencion, igual na e atencion cu nos ta duna esnan cu un otro 
opinion," Minister Arends ta termina. 

Nemara Mada 


MINISTER 


Ministerio di Cultura y Comision Celebracion Dianan Nacional a anuncia: 


“SINTERKLAAS Y PIETNAN DI COLOR TA YEGA ARUBA 
DIADOMINGO 19 NOVEMBER PA 5'OR DI ATARDI” 


Dialuna atardi durante un 
Conferencia di Prensa Comision 
Celebracion Dianan Nacional y ME 
Ministerio di Cultura a anuncia cu 
recientemente nan a ricibi e carta 
oficial di Sinterklaas cu e fecha y 
orario cu nan lo yega Aruba. 

Sinterklaas y Pietnan ta hopi 
contento cu un biaha mas nan 
ta bishita Aruba pa saluda y laga 


regalo y mangel pa tur mucha. 
Sinterklaas a informa cu e aña 
aki e te yega Aruba riba bispo di 
celebracion di “Dia Internacional di f 
Derecho di Mucha”, diadomingo 19 
di november y debi na e situacion 
di tempo nan lo yega Aruba pa 
exactamente 3'or di atardi na e 
entrada principal di APA. 


Despues cu e Sinterklaas y Pietnan 
wordo ricibi pa Minister di Finansas e 
y Cultura mr. Xiomara Maduro lo Y 
sigui un parada riba L.G. Smith 
Boulevard acompaña pa Massive 
Brassband, Musica, Grupo di Pitbull 
Productions y Guccie Dancers cu lo 
duna presentacion di baile y canta 
riba e ruta hunto cu tur e pietnan di 
colo. E parada lo wordo anima pa 
Tanchi Esmee cu lo percura pa tur e 
alegria riba caminda resalta den un 
ambiente unico yena cu colo y fantasia. 

Pa 4:30pm e show di mucha ta cuminsa riba Renaissance 
Market Place anima pa Tio George cu diferente gruponan di 
baile y artistanan infantil. Mientras cu show ta cuminsa tur 
mucha lo por warda Sint y su Pietnan na Renaissance Market 
Place pa saca potret den un bunita photobooth cu lo wordo 
crea. Renaissance Market Place ta percura pa tur mucha haya 
gratis “pop corn” y “cotton Candy”. Tambe lo tin Dino Jump pa 

nos muchanan por disfruta e dia bunita aki. 


CCDN kier a gradici na Sra. Ruth Gaarie y Pitbull Productions 
pa e bunita cancion dedica na e celebracion di Sinterklaas y 
Piet titula 'Sint y Piet trece colo' cu pronto por wordo scucha na 
tur radio emisora. Danki special na Departamento di Cultura, 
Ministerio di Cultura, Unoca, Aruba Bank, Renaissance Market 
Place, APA, DOW, Rode Kruis y Cuerpo Policial cu un biaha 
mas ta haci e bishita di Sinterklaas y Pietnan posibel na Aruba. 

MINISTER 


Diaberna atardi Minister di Turismo 8 Salud Publico, sr. Dangui 
Oduber, hunto cu Minister di Ensefiansa sr. Endy Croes y 
sra. Loma Parkins, directora di 'The Caribbean Accreditation 
Authoritv for Education in Medicine and Other Health 
Professions” (CAAMP-HP) a firma un acuerdo pa asina apunta 
e organo di accreditacion CAAMP-HP, pa acredita scolnan di 
medicina cuta establece nan mes na Aruba pa garantisa e 
calidad y nivel di educacion. 


E mandatario a menciona cu Aruba tin diferente facultadnan di 
medicina cu basicamente ta prepara studiantenan pa e prome 
fasenan di nan examenan na Merca. E organo Mericano cu ta 
supervisa e calidad di educacion di medicina pafo di Merca, 
esta e “Education Commission for Foreign Medical Graduates” 
(ECFMG), a determina cu entrante 2024 e facultadnan cu 
kier wordo certifica door di ECFMG mester ta acredita pa 
institutonan reconoci door of den nomber di ECFMG. 


CAAM-HP ta un otro instituto cu ta wordo reconoci door di 
ECFMG y cu por evalua e curriculum di educacion y acredita 
facultadnan di medicina. Awo cu CAAM-HP ta situa den 
region esaki ta pone cu e ta mas accesibel pa e facultadnan 
di medicina por establece na Aruba. E acuerdo di MOU entre 
Gobierno di Aruba y CAAM-HP, ta amplia e posiblidadnan pa 
facultadnan di medicina por wordo acredita y asina garantisa e 
nivel di e educacion ofreci door di e facultadnan aki. 


Minister sr. Dangui Oduber ta gradici colega Minister Endy 
Croes pe bon coperacion pa a brinda e plataforma pa asina 
mas institutonan di medicina por establace nan mes na Aruba 
y percurando cu e acreditacion ta reconoci pa e calidad y nivel 
di educacion cu ta wordo brinda. Ministerio tambe ta gradici sr. 
Andin Bikker pa tur su esfuerso pa a completa e MOU. 


WMINISTer Da IOL JAUDE | 

Minister Dangui Oduber: 


HOMENAHE NA SR. KUIPERI PA SU 
DEDICACIÓN NA TURISMO 


Diahuebs atardi Minister di Turismo y Salud 
Publico, sr. Dangui Oduber, a atende un k 
evento bunita cu a wordo organisa door 
di famia y amistadnan pa duna homenahe 
na sr. Michael Kuiperi. Un anochi di dobel | 
celebracion, unda a celebra e trayectorio 
remarcabel di sr. Kuiperi den e industria di 
turismo, y alaves a celebra sr. Kuiperi su 
cumpleaños. 


Sr. Michael Kuiperi ta un di e pioneronan 
den turismo na Aruba dentro e historia y 
desaroyo di nos pais. Sr. Kuiperi tin hopi 
experencia y amor pa turismo, musica, 
cultura, historia y sin falta afor pa su pais 
Aruba. 


Sr. Michael Kuiperi tawata e prome director jġi 
di e oficina di Turismo di Aruba. E la laga 
un marca impresionante den e industria di 
turismo pero tambe den aviacion, cultura y hopi proyectonan 
creativo pa e isla. 


E biahe di sr. Kuiperi ta uno largo pero impresionante y cu 
hopi logronan. Un di e logronan mas notable di Sr. Kuiperi 
tabata su compromiso pa pone Aruba riba mapa mundial. E 
la compronde e importancia di presenta cultura y talento di 
Aruba na audiencia internacional. E tabata e prome pa invita 
artistanan sobresaliente di Aruba, manera Padu Lampe, Etty 
Toppenberg y hopi mas pa representa Aruba na Ferianan 
Internacional di Turismo. 


Ademas, Sr, Kuiperi a habri caminda pa aerolinea for di merca 
pa establece rutanan directo pa Aruba, asina mehorando e 
accesibilidad pa mas turista por bishita Aruba. Pero su vision 
a yega mas leu cu solamente promocion di Aruba, sr. Kuiperi 
a reconoce e conexion intimo entre turismo y cultura, su vision 
tabata pa e desaroyo di turismo mester bin hunto cu desaroyo 
di cultura y conservacion di nos naturalesa. 


Sr. Kuiperi su pasion, resilencia, spiritu inovativo a haci un 
impacto signficante y pa esaki Aruba ta berdaderamente 
agradecido. 


Minister di Turismo y Salud Publico, sr. Dangui Oduber, tin su 
profundo aprecio na tur e logronan di sr. Kuiperi y su trabou 
duro den e industria di urismo. Sr. Kuiperi su vision y dedicacion 
no a solamente pone Aruba riba mapa mundial, sino tambe a 
transforma Aruba den un pais unda soñonan ta bira realidad pa 
e bishitante y nos habitante nan. E mandatario ta agradecido 
pa e aña nan di servicio, pa e contribucion y exito di nos pais 
Aruba. 

“Masha Danki Michael Kuiperi! Sr. Kuiperi su legado lo 
briya pa semper den curason di Aruba.” 
— sr. Dangui Oduber 

MINISTER ENDV CROES TA DESEA SR. EDSON HATO 
HOPI EXITO COMO REPRESENTANTE NOBO DI VNO 
PA ARUBA, CURACAO V SINT MAARTEN 


Diaranson atardi, AR | Pa = 
Vertegenwoordiging van 
Nederland in Oranjestad 
(VNO) a organisa un bunita 
recepcion pa yama bonbini ye 
na Sr. Edson Hato. Minister 
Endy Croes tabata presente na 
Universidad di Aruba durante e 
recepcion. Tambe presente na 
e ocasion special aki, tabata 
colega Minister Geoffrey Wever, 
Presidente di Parlamento 
di Aruba mr. Edgard Vrolijk, 
miembronan di Parlamento di 
Aruba, hefe di departamentonan 
di gobierno y demas invitadonan 
special. Sr. Edson Hato ta di nos 
hermana isla Curaçao y a biba 
hopi aña na Hulanda. 


Pues, Sr. Hato tin conocemento 
di e idioma y cultura di e region 
Caribense. Sr. Hato a eherce 
hopi funcion rond di mundo y 
awo ta representante nobo di 
Hulanda na Aruba, Curacao y | 
Sint Maarten (VNACS). Sr. Hato $ 
tin experencia amplio den guia di 
proceso di cambio y desaroyo di 
liderazgo den multinacionalnan 
grandi y companianan social. 
Sr. Hato a eherece e funcion di 
consehero y a traha na, entre 
otro, Carlsberg Group, ABN 


y transformacion di empresa. Finalmente, Minister Endy Croes 


AMRO Bank, ING Group y AstraZeneca. Na aña 2017 Sr. ta felicita Sr. Hato cu su encargo nobo y ta dese'e hopi exito den 
Hato a funda LikeMinds B.V., un oficiona di conseho pa guia € etapa nobo aki pa fortifica e relacion entre Aruba y Hulanda. 


personanan den posicion di liderazgo, desaroyo di organisacion 

Diaranson atardi, Minister Endy Croes a presencia 
entregamento di certificado na e participantenan cu a finalisa 
e programa di Aruba Certification Program (A.C.P.) cu exito. 
E topiconan cu a wordo presenta na e alumnonan di OAA 
durante 9 sesion tabata: Aruba su naturalesa y hendenan, 
Aruba su cultura, Aruba su simbolonan nacional y percepcion 
intercultural, Aruba su structura politico, Aruba su turismo, 
Aruba su characteristicanan, Aruba su servicio cordial, Aruba 
su naturalesa y desaroyo sostenibel y Aruba su historia di 
industrianan. Aruba Excellence Foundation a duna e prome 
curso na e grupo di 16 participante cu a wordo selecta a traves 
di AFBA pa haya un trabou den e sector di F&B. 


Manera ta conoci, Openbare Avondleergangen (OAA) den 
colaboracion cu Aruba Food & Beverage Association (AFBA) a 
lansa pa prome biaha un programa innovativo y educativo unda 
cu a combina e experencia practico y estudio. E programa ta 
pa persona di 17 aña bay ariba cu ta desea di drenta den e 
sector di “Food & Beverage”. E programa tin un duracion di 
1 aña pa un aña y mey. Ora e participantenan finalisa nan 
estudio nan lo ricibi e diploma di Assistent Horeca, Voeding 
of Voedingsindustrie Crebonmmer 25742. E programa ta 
encera cu e participantenan ta traha 39 ora pa siman den un 
establecimento cu ta miembro di AFBA y lo dedica seis (6) ora 
semanal na les presencial na OAA. Cual ta suma un total di 
45 ora pa siman. OAA a integra un enfoke moderno, haciendo 
e programa digital, cu ta perminti pa e studiantenan siña riba 
nan mesun tempo. Pa conclui, Minister Endy Croes ta felicita 
e participantenan cu a ricibi nan certificado y ta desea nan 
hopi exito cu nan estudio! Alabes, mandatario di Enseñansa ta 
gradici Aruba Excellence Foundation, OAA y AFBA cu e bunita 
proyecto aki cu ta yuda prepara e participantenan pa un otro 
nivel y pa e trabounan den e sector di F&B. E 

MINISTER ENDV CROES A HACI UN BISHITA OFICIAL 
NA INSTITUTO PEDAGOGICO ARUBANO 


Diaranson ultimo, Minister di Enseñansa y Deporte Endv 
Croes a haci bishita oficial na Instituto Pedagogico Arubano 
(IPA). IPA ta un scol superior riba nivel di HBO cu ta ofrece, 
entre otro, estudio pa Maestro di Enseñansa Primario, 
Bachelor Nederlands als Vreemde Taal y Curso di Certificacion 
Pedagogico Didactico (PDG). Na yegada na e scol, e mandatario 
di Enseñansa a wordo ricibi cu un caluroso bonbini. Durante 
e bishita, Minister Endy Croes a reuni cu directora di IPA Sra. 
Marilyn Richardson y director di estudionan inicial Sr. Berthson 
Boekhoud pa dialoga tocante diferente topico di interes di e 
scol. Tambe, Minister Endy Croes a haya un recorido rond 
di ful e scol pa mira e lokaalnan, deficiencia den e parti di 
infrastructura y algun trabou realisa recientemente. 


Ademas di esaki, e mandatario di Enseñansa a bishita un les di 
Enseñansa Primario di e materia Vakdidactiek voor Natuur en 
Teccniek en Mens Maatschappij di e docentenan Sr. Gregory 
Richardson y Sra. Mirscha Winterdal. Por ultimo, a reuni cu e 
team di IPA, unda cu nan a haya e oportunidad di haci pregunta 
y trece nan inkietud- y preocupacionnan dilanti. Minister Endy 
Croes a contesta nan preguntanan y a duna un splicacion breve 
di e proyectonan andando pa mehora e calidad di enseñansa 
na Aruba. Pa finalisa, Minister Endy Croes ta gradici directora 
di IPA Sra. Marilyn Richardson, director di estudionan inicial Sr. 
Berthson Boekhoudt y e team di IPA pa e caloroso ricibimento, 
alabes ta desea e docente- y studiantenan un exitoso aña 
escolar 2023 — 2024. MN 

Diabierna atardi, duranta Conferencia 
di Prensa di Gobierno di Aruba Minister 
Endv Croes a presenta Premio Excelencia 
den Deporte (PED) 2022. Presente na 
e ocasion aki tabata vice presidente di | 
Parlamento Sr. Raymond Kamperveern, 
Parlamentario Sr. Alvin Molina, directiva [ 
di diferente federacion, IBiSA, FFD, 
FLPD, SSA, Departamento di Enseñansa, 
Inspectie Onderwijs, atletanan nomina y 
demas invitadonan special. 

Premio Excelencia den Deporte ta 
reconoce e atletanan cu mas a destaca 
den nan disciplina durante aña 2022. 
Pa aña 2022 un total di 29 federacion a 
manda nomber di nan atletanan cu mas 
a destaca. E nominadonan ta wordo 
reconoci dia 10 di november den un anochi 
di gala dedica specialmente na nan. 
Minister Endy Croes a enfatisa cu e aña 
aki e interes tabata hopi grandi, unda cu 
29 federacion a manda oficialmente nan 
nominadonan conforme e rekisitonan. Un 
total di 130 atleta ta nomina den diferente 
categoria pa aña 2022. 


Comision di hurado: 

E comision encarga pa scoge e 
ganadonan ta consisti di cinco profesional 
cu tin e afinidad den prensa deportivo. 
E rekisitonan pa saca e ganadonan ta 
basa riba e siguiente reglamentonan: 
1. prestacion local, 2. prestacion [$ 
internacional y 3. prestacion den ¿ÉS 
comunidad di Aruba. 


Un premio nobo: 

Pa prome biaha ta introduci e categoria entrenado di aña 
unda cu lo reconoce 27 entrenado pa nan contribucion den e 
desaroyo di deporte di Aruba. 


Ceremonia oficial: 

Durante e ceremonia di gala cu ta tuma luga dia 10 di 
november proximo den Renaissance Convention Center lo 
otorga diferente premio, entre otro, medaya y certificado pa tur 
e 130 nominadonan, plakkaat pa e 13 ganadonan, plakkaat 


pa e 27 entrenadonan, plakkaat na e 10 baluartenan deportivo 
y premionan efectivo. Durante e anochi special aki lo rindi 
homenahe na 10 baluarte deportivo cu a dedica gran parti di 
nan bida den deporte di Aruba. Tambe, 7 atleta olimpico lo 
ricibi un certificado y pin for di World Olympians Association pa 
nan esfuerso haci pa promove e balornan olimpico. 


Pa finalisa, Pueblo di Aruba ta keda cordialmente invita pa 
sintonisa e anochi mas grandi den deporte di Aruba dia 10 di 
november cuminsando pa 8or di anochi en bibo via nos planta 
nacional Tele Aruba y Canal 22. mmm 

Minister Endv Croes: 


CAAM -HP ta e instancia cu lo controla y acredita e universidadnan 
di medicina na Aruba 


Diabierna atardi, durante Conferencia di Prensa di Gobierno di 
Aruba, Minister di Ensefiansa v Deporte Sr. Endv Croes hunto 
cu colega Minister di Turismo € Salud Publico Sr. Dangui 
Oduber y Sra. Loma Parkins, directora di “The Caribbean 
Accreditation Authority for Education in Medicine and Other 
Health Professions” a firma un acuerdo pa apunta e organo 
di acreditacion CAAM-HP, pa acredita scolnan di medicina 
estableci na Aruba, pa asina garantisa e calidad y nivel di 
educacion. CAAM-HP ta un organisacion internacional reconoci 
cu ta acredita universidadnan pa asina brinda e studiantenan 
cu finalisa nan estudio di MD, e oportunidad pa continua nan 
estudio na Merca. 


CAAM- HP ta conoci den e islanan CARICOM. CAAM-HP ta 
reconoci door di ECFMG y por evalua e curiculo di educacion 
y acredita facultadnan di medicina. Na Aruba no tin un sistema 
pa controla e calidad di e estudionan. Cu e acuerdo aki CAAM- 
HP ta e instancia cu ta bay controla y acredita e universidadnan 
di medicina na Aruba. Minister Endy Croes a enfatisa di ta hopi 
contento cu e acuerdo aki. Awo, e universidadnan di Aruba por 
aplica CAAM — HP. CAAM - HP ta laga nan expertonan haci 


CAAM -HP como un di e autoridadnan cu ta controla estudio di 
medicina. Esaki sigur ta un logro pa Aruba. Minister Endy Croes 
ta gradici tur e profesional-, ministerio- y departamentonan di 
gobierno a traha hunto pa awe por a logra esaki pa Pais Aruba. 
Minister Endy Croes ta felicita y gradici Sr. Andin Bikker cu a 
lidera e proyecto aki y colega Minister Dangui Oduber pa su 
excelente cooperacion. Pabien na Pais Aruba cu e logro aki. 

TO DI PROGRESO 
LABORAL TA TUMA UN BUNITA 
INICIATIVA CU E PROYECTO PILOTO 


e 


Departamento di labor (DPL) tin como meta principal, pa aloca 
e comunidad local riba e mercado laboral. Haciendo esaki pa 
añas, DPL a tuma nota cu tin un necesidad na informacion 
y guia, pa con mester prepara pa subi e mercado laboral na 
aña 2023. Pa e motibo aki, DPL a uni cu Departamento di 
Asuntonan Social y Centro di Hoben y Famia, pa bin cu un 
proyecto na unda lo bay duna training, pa yuda esnan cu 
mester y ta desea un trabou. 


Señor Richenel Stamper di DPL, a indica cu nan rol den e 
proyecto aki, ta riba e aspecto di e persona su derecho y 
obligacionnan como un buscado di trabou y tambe e preparacion 
necesario pa por pasa door di un entrevista laboral cu exito. 
Manera ta conoci, un entrevista laboral ta pisa masha hopi 
mes pa haya un trabou. Esaki a bira un drempel pa hopi hende, 
mirando cu nan no sa kico lo spera nan durante e entrevista, ni 
tampoco kico nan mester tin den nan man pa haya un trabou. 
E proyecto aki, como un "pilot proyect", a cuminsa cu e grupo 
di hende muhe. Pa esnan interesa, por cuminsa registra pa 
participa na e proximo workshop. Na final di e training, lo otorga 
un certificado di participacion. 


Minister di Labor Glenbert Croes ta encurasha tur esnan cu ta 
desea di progresa, pa aplica y participa na e sesionnan aki, 
pa asina por ta bon prepara pa un entrevista di trabou exitoso. 


Union ta e forsa di un ekipo, famia y 
nacion pa logra cada meta pa e 
bienestar humano. Ban sigui den 
positivismo pa engrandece nos pais. 


EA ANA DI UNION Y POSITIVISMO! 


